ГIакълумугIрул тIогьиб эхетараб гIатIидаб Чаранкьурулъ буго магIарулазул гIалимзабазул шагьар – Лъайдулхъала. ХIикматаб хъала буго гьеб. РагIа-ракьанде щун гьелъул сипат-сурат гьабизе ккани, я къалам,  я щакъи, я бищунго къуватал компьютеразул «гIадалнах» сунтIизе гIеларо. Дагьа-дагьабккун бажарухъе цебечIезабила гьеб тамашаяб шагьаралъул тIабигIат-гIамал. ЦIакъго хIалккарабго, гьенир ругел гIалимзабазе кантIизариял гьарула ГIакълумегIералъги Чаранкьуруялъги. МагIарулазул гIундул цIунцIудичIого рукIине, щурун малъула гьез гIалимзабазда лъалареб жо.